Eriävä mielipide lakivaliokunnan mietintöön 5/2015 kirkkohallituksen esityksestä 1/2015 *Uutta diakonivirkaa koskevien säännösten lisääminen kirkkolakiin ja kirkkojärjestykseen*

Me allekirjoittaneet esitämme asiassa eriävän mielipiteen. Käsityksemme mukaan kirkkohallituksen esityksessä sekä piispainkokouksen ja perustevaliokunnan asiaan liittyvissä lausunnoissa on esitetty riittävät teologiset perusteet uuden diakoniviran perustamiseksi. Virka olisi kirkossa kristilliseen sanomaan perustuvia kristillisen lähimmäisenrakkauden, kasvatuksen ja lähetyksen tehtäviä varten oleva vihkimysvirka, johon kutsutaan ja vihitään.

Piispainkokouksen ja perustevaliokunnan lausunnoissa ei ole esitetty sellaisia teologisia perusteluja, joiden perusteella kirkkohallituksen esitystä ei voitaisi hyväksyä. Kirkossamme on selkeä teologisista perusteista nouseva tarve uudelle diakoniviralle.

Toisin kuin lakivaliokunta mietinnössään esittää, kirkolliskokouksen tulisi hyväksyä kirkkohallituksen esitys 1/2015 *Uutta diakonivirkaa koskevien säännösten lisääminen kirkkolakiin ja kirkkojärjestykseen.*

Turussa 4.11.2015

Sami Ojala

Mika Nurmi

Ilmari Ylä-Autio

Antero Rossi